**Buddhisme**

Forslag til læse- og arbejdsplan baseret på Larsen; Thomas P.: ”Buddhisme” i *Religioner lever.* Lindhardt og Ringhof. KBH 2017

**Lærervejledning:** Nedenfor følger en række forslag til lektier samt forslag til arbejdsopgaver i forbindelse med emnet ’Buddhisme’ til STX. Følges rækken af forslag er der materiale til ca. 6-8 moduler. Bemærk, at der ligger yderligere kilder på dette site

Opgaverne er konstrueret til elevarbejde af en varighed på ca. 40-45 min. Sammenlagt med en lærerstyret introduktion til arbejdet i plenum sammen med en pause og en afsluttende opsamling, kan opgaverne gennemføres på et modul (90-95 minutter). Man er fri til at redigere og tilpasse læse- og arbejdsplanen til egen undervisning. Ligesom der også kan tilføjes ekstra opgaver og eventuelt kilder i relation til grundbogsteksten.

Både ”Buddhisme” i bogen *Religioner lever* samt opgaverne herunder har indbygget progression.

Formål med arbejdet:

* Opfyldelse af kernestofkrav (se uvm.dk). Herunder opbygning af viden og referenceramme af religionsfaglig karakter om emnet buddhisme.
* Gradvis progression i forståelsen af emnet buddhisme. Herunder opbygning af viden om verdensbilleder, levevis, mytologi, centrale begreber, ritualer, etik, samfundsmæssig og nutidig betydning strækkende sig fra buddhismens opståen i historisk-Nordindisk kontekst til det senmoderne, særligt danske, samfund.
* Bevidstgørelse omkring emic/etic.
* Træning af analytiske og tekstkritiske færdigheder.
* Selvstændig stillingtagen til religioners indhold samt religioners roller i det globale samt i det post- eller senmoderne.

**1.**

Lektier: ”1. Buddha, meditation og centrale forestillinger”

Opgaver:

1) Giv en karakteristik af Maya på baggrund af ’Buddha-legenden’.

2) Giv dit bud på, hvorfor Maya i sin drøm i ’Buddha-legenden’ bliver transporteret op på et bjerg fremfor ned i en dal, ind i en skov ud på havet eller lignende?

3) Hvilket af de fire tegn indeholder et løfte om håb og hvorfor?

4) Udlæg følgende citat fra Buddha-legenden: ”Fra den tid af faldt prinsen ofte i dybe betragtninger, og da man fortalte, at hans kone havde født en søn, svarede han: „En Rahula er blevet født. En lænke er kommet til verden." Så sønnen blev kaldt Lænke…”.

5) Overvej: Hvad er Mara for en skikkelse og hvilken rolle spiller han i Buddha-legenden?

6) Hvordan overvinder Siddhartha Mara, så Siddhartha kan blive til Buddha?

7) Overvej og brug din almene viden: Kender du andre karakterer hvis fødsel minder om Siddharthas?

8) Skriv de tre led som tilsammen udgør den buddhistiske trosbekendelse i boksen herunder:

|  |  |  |
| --- | --- | --- |
|  |  |  |

9) Tegn her et afgørende øjeblik i Buddhas liv:

**2.**

Lektier: ”Meditation ved hjælp af et myggestik” fra bogen Munk, Merete o.a.: *Buddhismen – klassiske og nutidige kilder*. Pantheon. KBH 2007. s. 41.

Opgaver:

1. Beskriv de forskellige tanker Larry Rosenberg gør sig efter at have fået et myggestik.

2. Hvilken erkendelse gør Larry sig under meditationen?

3. Hvad konkluderer Larry afslutningsvis på baggrund af myggestikket?

4. Man kan hævde, at kilden følger Buddha-legendens struktur, men hvordan gør den egentlig dette (se eventuelt grundbogen ”1. Buddha, meditation og centrale forestillinger”)?

5. Man kan også hævde, at kilden sammenfatter buddhismens centrale forestillinger, men hvordan gør den egentlig dette (se eventuelt grundbogen ”1. Buddha, meditation og centrale forestillinger”)?

**3.**

Lektier: ”2. Nirvana - Alt eller intet” og ”3. Buddhismens verdenshistorie: Fra Indien til verden”

Opgaver:

1. Se på billedet ’Samsara’. Forbered nu en redegørelse for billedets indhold.

2. Overvej: Hvorfor har forfatteren valgt at kalde kapitlet for ”Nirvana – Alt eller intet”?

3. Forbered en gennemgang af boksen ”Buddhas erkendelseslogik”.

4. Med udgangspunkt i boksen ”Buddhas erkendelseslogik” overvej og argumentér da via eksempler om også andre religioner lægger vægt på modsætninger/dualitet (du må frit selv vælge, hvilke religioner du vil inddrage)?

5. I lektien optrådte en række særlige buddhistiske begreber, som er gengivet herunder. Skriv nu en forklaring på disse begreber på linjen:

 A. Bhiksu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 B. Moksha:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 C. Parinirvana:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 E. Arhat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 D. Sangha:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 E: Tripitaka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. I kapitlet ”2. Nirvana - Alt eller intet” optræder et billede af indgangen til et thai-buddhistisk tempel. Udlæg motiver og symboler på billedet og forklar teksten under billedet (”Tempel på den thailandske ø Koh Chang. Muren er udsmykket med den otteleddede vejs hjul og indgangen vogtes af en gylden løve. Muren adskiller det sakrale Dhammasala-tempels område fra den profane verden”).

7. Tegn herunder og med udgangspunkt i ”3. Buddhismens verdenshistorie: Fra Indien til verden” en tidslinje over de vigtigste begivenheder i buddhismens historie. Du skal inddrage og forklare Ashokas klippeinskription (se kilden ’Buddhistisk klippeinskription fra Nordindien på initiativ af kong Ashoka’):

**4.**  Lektier: ”4. De tre fartøjer” og ”5. Munkelivet”

Opgaver:

1. Anvend kilden ’En bodhisattva’ til at udlægge begrebet bodhisattva.

2. Skriv i boksen herunder tre ting som du mener karakteriserer de buddhistiske hovedretninger:

|  |  |  |
| --- | --- | --- |
| Theravada (hinayana) | Mahayana | Vajrayana |
|  |  |  |

3. Besvar: Hvad er en Mandala?

4. Brug ’Om lidelse og begrundelse for munkelivet’ til at argumentere for (eller forklare), hvorfor man bør blive munk. Du må gerne underbygge din argumentation (/forklaring) med hvad du hidtil har lært om buddhisme.

5. Se på de to kilder: ’Munkeliv i Tibet’ samt ’De 10 forskrifter’. Forbered nu en redegørelse for munkelivet og dets restriktioner. Inddrag herunder grundbogsteksten.

**5.**

Lektier: ”6. Buddhisme i Danmark” og ”7. Fra eventyrere til hippier”

Opgaver:

1. Hvorfor var buddhisme særligt populært blandt hippiegenerationen?

2. Selv for dansk-thailandske theravada-buddhister markerer regntidens afslutning en af årets betydningsfulde fester, men hvordan fester man?

3. Find hjemmesiden [www.Buddha.dk](http://www.Buddha.dk).

 3.A. Find ud af hvad man på Buddha.dk selv mener når man bruger betegnelsen diamantvejen.

 3.B. Hvordan mediterer man på diamantvejen? Og hvilken rolle spiller ”befrielse” og

 erkendelse”?

4. Undersøg: Hvem er Lama Karmapa den 17.?

1  2.  Billeder fra [www.karmapa-news.org](http://www.karmapa-news.org/). 1. 2500 Diamantvejsbuddhister samlet ved Bodhitræet i 2010 (monlam-festen). Under Bodhitræet holder den 17’ende lama, Thaye Dordje Karmapa, en prædiken. 2. Lama Thaye Dordje Karmapa (f. 1983.) er reinkarnation af 16 forudgående lama’er. Han er reinkarnationen af grundlæggeren af Kadjy skolen; Lama Marpa (1012-1097) (TL)

5. Besvar vha. af internettet:

 5.A. Hvem er Ole Nydahl?

 5.B. Hvilken buddhistisk retning tilhører han?

 5.C. Og hvordan har Ole Nydahls liv formet sig?

6. Gå ind på *Youtube*. Se Ole Nydahls “Buddhist meditation[HD] 5:11”/ ”Buddhist Meditation for beginners,

 guided by Lama Ole Nydahl”. Besvar herefter:

 6.A. Hvad er begrundelsen for at man skal udvikle sit sind (”Fully develop your mind…”) ifølge Lama

 Ole Nydahl?

 6.B. Hvilke to skridt/trin består buddhistisk meditation af?

 6.C. Hvad skal man forestille sig, at der dukker op foran én, når man mediterer?

 6.D. Hvad repræsenterer denne opdukkende skikkelse?

 6.E. Beskriv grundigt hvad der sker når en meditations-buddha går ind i mennesket.

**6.** Lektier: ”8. Buddhisme i dialog med det senmoderne”

Opgaver:

1. Vurder hvad der menes med at buddhismen er en trendy form for spiritualitet.

2. Forklar: Hvorfor hævder Don Cupitt, at den nutidige vestlige religiøsitet er et troshav hvori man kan drukne?

3. Undersøg nu selv, og du må gerne bruge både nettet, diverse opslagsværker og grundbogen, hvad der menes med følgende begreber.

 A. New Age.

 B. Krystalhealing.

 C. Holisme

 D. Mindfulness.

 E. Vandmandens tidsalder.

 F. Spirituel

5. Vurdér: Hvilke af de ovennævnte begreber, der indeholder elementer, som også kan vedrører religiøse ritualer og hvorfor?”?

6. På hvilken måde kan disse begreber også siges at være relateret til buddhismens popularitet?

7. Vurdér: Hvorfor er buddhismens popularitet generelt stigende i vesten i dag?

**7.**

Forslag til lektie og opgaver

Lektie: Aggerbjerg interviewer Stadil: ”Buddhas gulddreng” i *Udogse.* Juni 2005. s. 23-26. <http://eblad.org/> eller https://www.dsb.dk/om-dsb/ud--se/

Opgave:

**HOLDNINGSSPILLET: ”Buddhas gulddreng”**

I dette spil præsenteres du for nogle holdningsudsagn. Du er placeret i en gruppe, hvor I skal tage stilling til forskellige udsagn. Du skal have 6 papirkugler, tændstikker, papirklips eller lignende klar, så du kan tage dem i hånden når spillet starter. De skal bruges til indledningsvis at afsløre din holdning til et udsagn. En af gruppens medlemmer læser nu udsagnet op. Du bedømmer på en nuanceskala fra 1-6 om du er:

1. **Stærkt uenig (- - -).**
2. **Noget uenig (- -).**
3. **Kun meget lidt uenig (-)**
4. **Enig (+).**
5. **Meget enig (+ +)**
6. **Helt enig og mere til (+ + +).**

Derefter tager du det antal papirkugler i hånden, som svarer til din vurdering. ***Uden*** at de andre ser det. Dette gør alle i gruppen.

Alle i gruppen viser deres papirkugler samtidigt. De to gruppedeltagere der ligger længst fra hinanden, argumenterer for deres synspunkter. De andre må gerne byde ind (vælg om nødvendigt en ordstyrer).

Målet er ikke enighed men argumentation og at blive præsenteret for andres synspunkter.

**Udsagn:**

A. Det er ren velgørenhed at sponsorere det tibetanske fodboldlandshold.

B. Der er i orden både at være i hæren og at være buddhist samtidig.

C. ”Tanker og følelser skal ikke fastholdes og dyrkes” (s. 25).

D. At være buddhist er ikke foreneligt med at være direktør i et firma hvis mål er indtjening.

E. Christian Stadil er ikke buddhist, men bare en udspekuleret forretningsmand.

F. Janteloven er en god ting (s. 19).

G. Religion(er) er noget pjat som svage mennesker har opfundet, ”fordi tilværelsen i bund og grund er tom og ligegyldig” (26).

H. Religion(er) er et redskab til at styre andre mennesker med. Det er et middel til magt, opfundet af folk som vil bestemme i et samfund.

**Forslag til videre læsning:**

Andreasen, Esben og Ole Holten Pind: *Theravada-buddhismen – introduktion og tekster.* Forlaget Univers 2015

Elsass, Peter: *Buddhas veje (med DVD)*. Dansk psykologisk forlag. 2011.

Borup, Jørn: *Dansk Dharma*: *buddhisme og buddhister i Danmark*. Forlaget Univers 2005

Højholt, Lene: *Buddhas lære – og den tibetanske buddhisme.* Gyldendal. KBH 1999.

Munk, Merete og Charlotte Bie: *Buddhismen – klassiske og nutidige kilder*. Pantheon. KBH 2007.

Nydahl, Ole og Hannah: *Læren om sindets natur*. Rhodos. KBH 1997.

Film: Bertolucci, Bernardo: *Little Buddha.* 1993